stanford-oval/wikipedia huggingface dataset:
İstisu

| İstisu |
| --- | --- |
 Kuuma vesilähde.
 vaakuna
 İstisu
 Koordinaatit: 39°56′53″N, 45°57′42″E 
Valtio:   Azerbaidžan
Piiri:  Kəlbəcər
Infobox OKVirheellinen NIMI-arvo: 
İstisu (ven. Истису́, Istisu, arm. Ջերմաջուր) on entinen kylpyläpaikkakunta Azerbaidžanin Kəlbəcərin piirissä. Se sijaitsee Pienen-Kaukasuksen vuorilla virtaavan Tərtərjoen laaksossa 2200–2400 metrin korkeudessa.
Paikkakunnalla on kuumia kivennäisvesilähteitä, joiden yhteyteen perustetuissa parantoloissa hoidettiin neuvostoaikana muun muassa ruuansulatus- ja aineenvaihduntaelinten sairauksia. Vuonna 1960 İstisu sai kaupunkimaisen taajaman statuksen. Vuoden 1989 väestönlaskennan mukaan taajamassa oli 800 asukasta.
Armenialaiset joukot valtasivat taajaman Vuoristo-Karabahin sodan aikana vuonna 1993. Se kuului Džermadžur-nimisenä kansainvälisesti tunnustamattoman Artsakhin tasavallan Šahumjanin piiriin. Azerbaidžan sai alueen takaisin vuoden 2020 sodassa.
İstisun parantola armenialaisten miehityksen jälkeen.
Zalaegerszeg

| Zalaegerszeg |
| --- | --- |
 Ilmakuva kaupunkiin.
 lippu:  vaakuna
 Zalaegerszeg
 Koordinaatit: 46°50′21″N, 16°51′4″E 
Valtio:  Unkari
Lääni:  Zala
Hallinto:  
 – Pormestari:  Balaicz Zoltán
Pinta-ala:  
 – Kokonaispinta-ala:  102,41 km²
Väkiluku (2013):  59 618
 
 www.zalaegerszeg.hu 
Infobox OKVirheellinen NIMI-arvo: 
Zalaegerszeg (kroatiaksi Jegersek, sloveeniksi Jageršek, saks. Egersee) on kaupunki Unkarin länsiosassa, Zalan läänissä. Kaupungin asukasluku on 59 618 ja sen pinta-ala 102,41 neliökilometriä. Kaupunki sijaitsee Zalajoen varrella ja on lääninsä pääkaupunki.
Historia

Ensimmäinen kirjallinen maininta Zalaegerszegista on vuodelta 1247. Nykyisen kaupungin alueella on sijainnut yhteensä 17 kylää, jotka ovat sittemmin kasvaneet yhteen. Keskiajalla Zalaegerszeg oli keskikokoinen kaupunki, josta tuli Dunántúlin pääkaupunki vuonna 1600 kun Osmanit valloittivat Kanizsan ja tämä asema virallistettiin 1732. Zalaegerszeg kehittyi ja teollistui hitaasti syrjäisen sijaintinsa vuoksi, ja rautatie tuli kaupunkiin vasta 1800-luvun lopulla.
1900-luvun alussa kaupungissa oli noin kymmenen tuhatta asukasta, ja asukasluku kasvoi hitaasti sillä kaupungissa ollut sähköä, juoksevaa vettä tai viemärijärjestelmää. Kaupungissa ei taisteltu toisessa maailmansodassa, mutta sen vaikutus asukaslukuun oli merkittävä. Ensimmäinen suurteollisuus perustettiin Zalaegerszegiin vasta 1950-luvulla ja 1980-luvun lopulla Zalaegerszeg oli kolme kertaa suurempi moderni kaupunki, jossa oli oma korkeakoulu, teatteri, kirjastoja ja museoita. Kansantasavallan kaaduttua Zalaegerszegin talous romahti, mutta 1995 lähtien se alkoi vähitellen elpyä.
Aiheesta muualla

Kuvia tai muita tiedostoja aiheesta Zalaegerszeg Wikimedia Commonsissa
Zalaegerszegin sivusto
Çelikhan

| Çelikhan |
| --- | --- |

 Çelikhan
 Koordinaatit: 38°02′05″N, 38°14′45″E 
Valtio:   Turkki
Maakunta:  Adıyamanin maakunta
Väkiluku (2019):  8 417
 
 www.celikhan.bel.tr 
Infobox OKVirheellinen NIMI-arvo: 
Çelikhan on piirikunta Adıyamanin maakunnassa, Turkissa. Vuonna 2019 piirikunnan väkiluku oli 8 417.
Çelikhania ympäröivät Sincik idässä, Doğanşehir lännessä, Adıyaman etelässä ja  Yeşilyurt pohjoisessa. Çelikhan on 56 kilometrin päässä Adıyamanista ja 45 kilometrin päässä Malatyasta. Alueen ympäristö on vuorinen ja mäkinen. Alueen korkein vuori on Akdağ, joka on 2 700 metriä korkea.
Éric Boullier

| Éric Boullier |
| --- | --- |

Henkilötiedot
Syntynyt: 9. marraskuuta 1973 (ikä 50) Laval, Ranska
Kansalaisuus:  Ranska
Éric René Boullier (s. 9. marraskuuta 1973, Laval, Ranska) on ranskalainen kilpainsinööri. Hän on myös F1-talliyhdistys FOTA:n varapuheenjohtaja.
Vuodet 2010–2013 Boullier toimi Lotus F1 Teamin ja sitä edeltäneen Renault’n tallipäällikkönä. Vuodet 2014–2018 Boullier toimi McLarenin tallipäällikkönä. Hän irtisanoutui McLarenilta 4. heinäkuuta 2018.
Ura

Boullier on valmistunut ranskalaisen Institut Polytechnique des Sciences Appliquees insinööritieteiden koulusta, jossa hän opiskeli ilmailu- ja avaruusaluksien suunnittelua. Vuonna 2008 Boullieristä tuli Gravity Sport Managementin toimitusjohtaja.[lähde? ]
Sijoitusyhtiö Genii Capital osti vuonna 2009 Renault F1 Team -tallin, ja Boullier nimettiin vuoden 2010 alussa sen tallipäälliköksi. Vuonna 2012 Boullier jatkoi Lotus F1 Team -nimeä kantavan tallin tallipäällikkönä. Vuoden 2014 alussa hän erosi Lotuksen tallipäällikön tehtävistä, ja myöhemmin hän siirtyi  McLarenin kilpailutoimintojen johtajaksi. Samalla hänet nimitettiin Martin Whitmarshin tilalle tallin uudeksi tallipäälliköksi. Heinäkuussa 2018 Boullier irtisanoutui McLarenin tallipäälikön paikalta. Ratkaisun taustalla olivat McLarenin heikot suoritukset edeltävinä vuosina.
Ylin poliittinen neuvosto (Jemen)

Ylimmän poliittisen neuvoston virallinen tunnus
Ylin poliittinen neuvosto (arabiaksi: المجلس السياسي الأعلى‎, englanniksi The Supreme Political Council (SPC)) on Jemenin kapinallisten alueilla valtaa pitävä päätöksentekoelin. Neuvostoon kuuluu kymmenen jäsentä.
Neuvoston puheenjohtajana toimii Saleh Ali al-Sammad ja varapuheenjohtajana Kassem Mohammed Labuza.
Historia

Ali Abdullah Salehin johtama Yleinen kansankokous -puolue ja Ansarullah-ryhmä, joka edustaa vallanvaihtoa Jemenissä tavoittelevia hutheja, päättivät perustaa Ylimmän poliittisen neuvoston 28. heinäkuuta 2016 "huolehtimaan Jemenin kaikista poliittisista, taloudellisista, sotilaallisista ja turvallisuusasioista, sekä haastamaan Saudien aggression ja suunnittelemaan Jemenin valtiollista politiikkaa perustuslain mukaisesti". Neuvosto korvasi sitä edeltäneen kapinallishuthien johtaman Vallankumouskomitean, joka samalla lakkautettiin. Neuvosto perustettiin 6. elokuuta 2016.
2. lokakuuta 2016 neuvosto nimitti Adenin entisen kuvernöörin Abdul-Aziz bin Habtoorin pääministeriksi muodostamaan Kansallisen pelastushallituksen. Uusi hallitus vannoi virkavalansa 29. marraskuuta 2016. Jemenin parlamentti antoi luottamuksensa hallitukselle 10. joulukuuta 2016.
Jäsenet

Sadek Amin Abu Ras
Saleh Ali al-Sammad
Khaled Saeed al-Deni
Yusuf Abdullah al-Faishi
Kassem Mohammed Labuza
Mohammed Saleh al-Na'aimi
Mubarak Saleh al-Zayedi
Jaber Abdullah al-Wahbani
Sultan Ahmed AbdulRab Mujahed al-Samee
Nasser Nasser al-Nasiri
Çesk Zadeja

Çesk Zadeja (1927 Shkodër – 1997 Rooma, Italia) oli albanialainen säveltäjä. Hän sävelsi muun muassa useita pianokappaleita. Niiden ohella hänet tunnetaan sinfonioiden ja oopperoiden säveltäjänä. Zadeja sävelsi myös musiikin muutamaan albanialaiseen elokuvaan. Zadeja kuoli roomalaisessa sairaalassa, mutta hänet haudattiin Albaniaan.
Yhdysvaltain asevoimien standardit

Yhdysvaltain asevoimien standardit ovat yhdysvaltalaisia standardeja, joilla pyritään Yhdysvaltain puolustusministeriön asettamiin standardointitavoitteisiin.
Standardoinnilla pyritään saavuttamaan tietty yhteensopivuus ja varmistamaan, että tuotteet vastaavat tiettyihin vaatimuksiin, yhtenäisyyteen, luotettavuuteen, omistuskustannuksiin (TCO), sopivuuteen logistiikan kanssa ja vastaavia puolustukseen liittyviä tavoitteita.
Tyypit

| Lyhenne | Tyyppi | Selitys |
| --- | --- | --- |
| MIL-HDBK | Defense Handbook |  |
| MIL-SPEC | Defense Specification |  |
| MIL-STD | Defense Standard |  |
| MIL-PRF | Performance Specification |  |
| MIL-DTL | Detail Specification |  |
Standardeja

MIL-STD-498, ohjelmistokehitys ja dokumentaatio
MIL-STD-810, vahvistetut tietokoneet
MIL-STD-1553, sähköisen sarjaväylän ominaisuudet
MIL-STD-1589, JOVIAL-ohjelmointikieli
MIL-STD-1815, Ada-ohjelmointikieli
MIL-STD-1913, Picatinny-kisko
MIL-STD-2525, taktiset merkit
Aiheesta muualla

Defense Standardization Program (DSP) Procedures (PDF) (englanniksi)
Specifications, Standards, Handbooks and Mil-Spec documents (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States Military Standard
Käännös suomeksi
Éric Bélanger

| Éric Bélanger |
| --- | --- |

Henkilötiedot
Syntynyt: 16. joulukuuta 1977 (ikä 46) Sherbrooke, Quebec, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  84 kg
Pelinumero:  20
Pelaajaura
Pääsarjaura:  2000–2014
Seurat:  Los Angeles Kings   HC Bolzano (Serie A)   Carolina Hurricanes   Atlanta Thrashers   Minnesota Wild   Washington Capitals   Phoenix Coyotes   Edmonton Oilers   Avtomobilist Jekaterinburg (KHL)
NHL-varaus:  96. varaus, 1996 Los Angeles Kings
Bélanger Minnesotan peliasussa.
Éric Bélanger (s. 16. joulukuuta 1977 Sherbrooke, Quebec, Kanada) on kanadalainen uransa päättänyt jääkiekkoilija, pelipaikaltaan keskushyökkääjä.
Ura

Bélanger siirtyi junnukiekosta juniorikiekon pariin vuonna 1994, kun hän liittyi QMJHL-seura Beauport Harfangsiin. Kauden 1995–1996 jälkeen Los Angeles Kings varasi hänet kierroksella neljä NHL:n varaustilaisuudessa. Bélanger pelasi vielä yhden QMJHL:ssä. Ensin Beauportissa, mutta hän siirtyi kesken kauden Rimouski Oceaniciin. Bélanger oli huomattava pisteiden tekijä kauden aikana 117 pisteellä 62 ottelussa.
Bélanger teki tulokassopimuksen Los Angelesin kanssa vuonna 1997 ja siirtyi AHL-liigaan Fredericton Canadiensiin. Kauden 1998–1999 Bélanger pelasi AHL-liigan Springfield Falconsissa ja IHL-liigan Long Beach Ice Dogsissa, joskin hän joutui olemaan ison osan kaudesta sivussa selkävamman takia. Los Angelesin uudeksi farmijoukkueeksi tuli 1999–2000 Lowell Lock Monsters, ja Bélanger siirtyi sinne. Hän pelasi hyvän kauden ja oli seuran kolmanneksi paras pistemies.
Bélanger aloitti kauden 2001–2002 Lowellissa, mutta hänet nostettiin pian ensimmäistä kertaa Los Angelesin NHL-kokoonpanoon. Tulokaskaudellaan hän pelasi 62 ottelua Los Angelesin paidassa. Kauden 2002–2003 aikana Bélanger vakiinnutti paikkansa Los Angelesin kokoonpanossa ja pelasi seurassa yhteensä viisi kautta, joskin loukkaantumiset vaivasivat häntä usein. Työsulkukauden 2004–2005 Bélanger pelasi Italiassa HC Bolzanon riveissä.
Bélanger myytiin ennen kauden 2006–2007 alkua Tim Gleasonin kanssa Carolina Hurricanesiin vaihdossa Oleg Tverdovskiin ja Jack Johnsoniin. Kauden aikana helmikuussa Bélanger myytiin eteenpäin Nashville Predatorsiin vaihdossa Josef Vašíčekiin, mutta jo seuraavana päivänä Nashville myi Bélangerin, joka ei ehtinyt pelata otteluakaan joukkueessa, Atlanta Thrashersiin vaihdossa Vitali Višnevskiin.
Kauden päätyttyä Bélangerista tuli vapaa pelaaja ja hän solmi kolmivuotisen sopimuksen Minnesota Wildin kanssa. Viimeisellä sopimuskaudella 2009–2010 hänet myytiin pelaajakauppojen takarajalla Washington Capitalsiin vaihdossa tulevan varaustilaisuuden toisen kierroksen varaukseen.
Syyskuussa 2010 Bélanger teki yksivuotisen sopimuksen Phoenix Coyotesin kanssa. Coyotesissa hän pelasi kauden 2010–2011 aikana kaikki 82 ottelua ja teki niissä ennätyspisteensä 13+27. Kauden jälkeen hän teki kolmivuotisen sopimuksen Edmonton Oilersin kanssa.
Ái Vân

Ái Vân (s. 1954 Hanoi, Vietnam) on vietnamilainen iskelmälaulaja, joka tunnettiin parhaiten kultakaudellaan, 1970–80-luvuilla. Ái Vân opiskeli musiikkia Hanoin konservatoriossa vuosina 1969–1978. Vuonna 1990 hän alkoi esiintyä Saksassa ja Yhdysvalloissa. Vasta vuonna 2002 hän palasi takaisin Vietnamiin. Vuonna 2016 hän julkaisi kolmesataasivuisen omaelämäkertansa.
Ákos Buzsáky

| 0 | 1 | 2 |
| --- | --- | --- |

Henkilötiedot
Syntymäaika: 7. toukokuuta 1982 (ikä 42)
Syntymäpaikka: Budapest, Unkari
Pelipaikka: keskikenttäpelaaja
Pituus: 180 cm
Seura
Seura: Barnsley (lainalla Portsmouthista)
Pelinumero: 36
Seurat
| Vuodet | Seura | O (M) |
| 1999–2002 2002–2005 2003–2004 2005 2005–2008 2007 2008–2012 2012– 2012– | MTK Hungária FC Porto → A. de Coimbra  → Plymouth Argyle Plymouth Argyle → Queens Park Rangers Queens Park Rangers Portsmouth → Barnsley | 53 (5) 3 (0) 11 (0) 15 (1) 81 (7) 12 (6) 102 (17) 6 (0) 5 (0) |
Maajoukkue
| 2005– | Unkari | 20 (2) |
 Seurajoukkueuran tilastot kattavat vain kansalliset sarjat, päivitetty 15. joulukuuta 2012.  Maajoukkueuran tilastot päivitetty 11. huhtikuuta 2012.
Ákos Buzsáky (s. 7. toukokuuta 1982) on unkarilainen jalkapalloilija, joka edustaa Englannin mestaruussarjassa pelaavaa Barnsleytä lainasopimuksella Portsmouthista. Hänen pelipaikkansa on keskikenttäpelaaja.
Buzsákyn aiempia seuroja ovat MTK Hungária FC, FC Porto, Associação Académica de Coimbra – OAF, Plymouth Argyle sekä Queens Park Rangers. Hän on edustanut Unkaria maajoukkueessa.
Buzsáky voitti muun muassa FC Porton kanssa UEFA Cupin vuonna 2003.
Buzsáky teki ensimmäisen valioliigamaalinsa vapaapotkusta ottelun 45. minuutilla 21. tammikuuta 2012 pelatussa ottelussa QPR–Wigan, joka päättyi 3–1.
Éric Andrieu

| Éric Andrieu |
| --- | --- |

Euroopan parlamentin jäsen
 16.5.2012–1.6.2023  
Ryhmä:  S&D-ryhmä
Henkilötiedot
Syntynyt: 14. huhtikuuta 1960 (ikä 64) Narbonne, Ranska
Kansalaisuus:  ranskalainen
Tiedot
Puolue:  Sosialistinen puolue
Aiheesta muualla
www.eric-andrieu.eu
Éric Andrieu (s. 14. huhtikuuta 1960 Narbonne, Ranska) on ranskalainen poliitikko. Andrieu edustaa sosialistista puoluetta. Andrieu on toiminut Euroopan parlamentin jäsenenä toukokuusta 2012 kesäkuuhun 2023 saakka. Hän edusti Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Éric Andrieu Wikimedia Commonsissa
Éric Andrieu Euroopan parlamentin jäsenet. Euroopan parlamentti.
Óscar Humberto Mejía Victores

| Óscar Humberto Mejía Victores> Guatemalan presidentti |
| --- | --- |
 8. elokuuta 1983 – 14. tammikuuta 1986  
Edeltäjä:  Efraín Ríos Montt
Seuraaja:  Vinicio Cerezo
Henkilötiedot
Syntynyt: 9. joulukuuta 1930 Guatemala, Guatemala
Kuollut: 1. helmikuuta 2016 (85 vuotta)
Óscar Humberto Mejía Victores (9. joulukuuta 1930 Guatemala – 1. helmikuuta 2016) oli Guatemalan presidentti sotilasvallan aikana 8. elokuuta 1983 – 14. tammikuuta 1986. Hän syrjäytti Efraín Ríos Monttin verettömässä vallankaappauksessa.
Espanja vaati hänen luovuttamistaan tuomittavaksi kansanmurhasta syytettynä.
Ánna Korakáki

| Mitalit> Maa:   Kreikka.Naisten ammunta. Olympialaiset  | Mitalit> Maa:   Kreikka.Naisten ammunta. Olympialaiset  | Mitalit> Maa:   Kreikka.Naisten ammunta. Olympialaiset  | Maa:   Kreikka> Naisten ammunta. |
| --- | --- | --- | --- |
|  Kultaa | Rio 2016 | 25 m pistooli |  |
|  Pronssia | Rio 2016 | 10 m ilmapistooli |  |
Ánna Korakáki (kreik. Άννα Κορακάκη, s. 8. huhtikuuta 1996 Dráma) on kreikkalainen ampuja ja olympiavoittaja. Hän saavutti Rio de Janeiron olympialaisissa 2016 kaksi mitalia. Hän sijoittui ensin 10 metrin ilmapistoolikilpailuissa kolmanneksi. Korakáki voitti olympiakultaa 25 metrin pistoolikilpailussa. Korakákia valmentaa hänen isänsä Tásos Korakákis.
Óscar Muñoz

| Mitalit | Mitalit | Mitalit |  |
| --- | --- | --- | --- |
|  Óscar Muñoz Lontoon olympialaisissa 2012. |  Óscar Muñoz Lontoon olympialaisissa 2012. |  Óscar Muñoz Lontoon olympialaisissa 2012. |  |
Maa:  Kolumbia
Miesten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 58 kg |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Hopeaa | Queretaro 2016 | 58 kg |  |
|  Pronssia | Monterrey 2010 | 58 kg |  |
|  Pronssia | Sucre 2012 | 58 kg |  |
Oscar Luis Muñoz Oviedo (s. 9. toukokuuta 1993 Valledupar, Cesar) on kolumbialainen taekwondon olympiamitalisti. Hän on pituudeltaan 178 cm.
Muñoz saavutti Lontoon olympialaisissa 2012 pronssia 58 kg:n painoluokassa. Voitettuaan algerialaisen Mokdad El-Yaminen pistein 8–1 ja Jemenin Tameem Al-Kubati 14–2, hän hävisi välieräottelussa espanjalaiselle Joel Gonzálezille 4–13. Pronssiottelussa Muñoz voitti Thaimaan Pen-ek Karaketin pistein 6–4. Rio de Janeiron olympialaisissa 2016 hän karsiutui samassa painoluokassa ensimmäisen ottelun jälkeen hävittyään portugalilaiselle Rui Bragançalle 4–14.
Muñoz on saavuttanut taekwondon Pan-Amerikan mestaruuskilpailujen 58 kg:n painoluokassa hopeaa 2016 sekä pronssia 2010 ja 2012.
Ánydro

Ánydro (kreik. Άνυδρο; kath.kreik. Άνυδρον, Ánydron) tai Ánydros (Άνυδρος) voi viitata seuraaviin saariin Kreikassa:
Ánydro eli Ánydros, saari Dodekanesian saariryhmässä
Ánydros, saari Kykladien saariryhmässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ánydro”, voi hakea sivunnimihaulla, laajalla sivunnimihaulla tai tekstihaulla.
Ánna Pollátou

| Mitalit> Maa:   Kreikka.Rytminen voimistelu. Olympialaiset  | Mitalit> Maa:   Kreikka.Rytminen voimistelu. Olympialaiset  | Mitalit> Maa:   Kreikka.Rytminen voimistelu. Olympialaiset  | Maa:   Kreikka> Rytminen voimistelu. |
| --- | --- | --- | --- |
|  Pronssia | Sydney 2000 | joukkuekilpailu |  |
Ánna Pollátou (kreik. Άννα Πολλάτου, 8. lokakuuta 1983 Kefaloniá – 17. toukokuuta 2014 lähellä Várdaa) oli kreikkalainen rytminen voimistelija ja olympiamitalisti.
Pollátou saavutti Kreikan joukkueessa Sydneyn kesäolympialaisissa 2000 pronssia joukkuekilpailusta.
Pollátou kuoli 30-vuotiaana 17. toukokuuta 2014 lähellä Várdaa auto-onnettomuudessa.
Wee Tam and the Big Huge

| Wee Tam and the Big Huge The Incredible String Band |
| --- | --- | --- |

Studioalbumin tiedot
 Äänitetty : huhti–elokuu 1968, Sound Techniques, Chelsea, Lontoo
 Julkaistu: marraskuu 1968
 Tuottaja(t): Joe Boyd
 Tyylilaji: folk, Psykedeelinen folk
 Kesto: 86.48
 Levy-yhtiö: Elektra (EKL 4036/37)
The Incredible String Bandin muut julkaisut
| The Hangman’s Beautiful Daughter 1968 | Wee Tam and the Big Huge 1968 | Changing Horses 1969 |
Wee Tam and the Big Huge on The Incredible String Bandin tupla-albumi, joka julkaistiin vuonna 1968 levymerkillä Elektra Records.
Kappaleet > Levy 1 (Wee Tam) > A-puoli

Job’s Tears – 6.40 (säv. Williamson)
Puppies – 5.30 (säv. Heron)
Beyond the See – 2.16 (säv. Heron)
The Yellow Snake – 2.04 (säv. Williamson)
Log Cabin Home in the Sky – 4.00 (säv. Heron)
Kappaleet > Levy 1 (Wee Tam) > B-puoli

You Get Brighter – 5.44 (säv. Heron)
The Half-Remarkable Question – 5.01 (säv. Williamson)
Air – 3.12 (säv. Heron)
Ducks on a Pond – 9.17 (säv. Williamson)
Kappaleet > Levy 2 (The Big Huge) > C-puoli

Maya – 9.24 (säv. Williamson)
Greatest Friend – 3.30 (säv. Heron)
The Son of Noah’s Brother – 0.16 (säv. Williamson)
Lordly Nightshade – 5.13 (säv. Williamson)
The Mountain of God – 1.51 (säv. Williamson)
Kappaleet > Levy 2 (The Big Huge) > D-puoli

Cousin Caterpillar – 5.15 (säv. Heron)
The Iron Stone – 6.33 (säv. Williamson)
Douglas Traherne Harding – 6.15 (säv. Heron)
The Circle Is Unbroken – 4.47 (säv. Williamson)
Kokoonpano

Robin Williamson – kitara, laulu, basso, guimbri, lyömäsoittimet, sarangi, viulu, cembalo, piano, urut, huilu, kazoo, Irish harp, vihellys, rummut
Mike Heron – kitara, laulu, sitar, basso, urut, dulcimer, cembalo, pyykkilauta, lyömäsoittimet, huuliharppu
Rose Simpson – viulu, lyömäsoittimet, taustalaulu
Licorice McKechnie – lyömäsoittimet, Irish harp, taustalaulu
Arviot

Allmusic:
Aiheesta muualla

Wee Tam and the Big Huge discogs.com -sivustolla
İstiklal Caddesi

İstiklal Caddesi
Vanhan Tünel'in metron asema nykyään
Piirros kaksiasemaisen vanhan metron rakenteesta
İstiklal Caddesi on yksi Istanbulin kuuluisimmista kaduista. Se sijaitsee historiallisessa Beyoğlun kaupunginosassa ja on noin parin kilometrin pituinen. Se johtaa Galatan sillan läheisyydessä olevan mäen päältä Galatan tornin juurelta Taksim-aukiolle. (Halutessaan voi mäkiosuuden kulkea maailman toiseksi vanhimmalla Tünel'in metrolla, rak. v. 1874 - 1875). Katu on suljettu autoliikenteeltä, mutta sen sijaan sillä liikennöivät vanhanmalliset raitiovaunut. Kadulla ja sen liikkeissä vierailee päivittäin noin kolme miljoonaa ihmistä.
İstiklal Caddesin varsilla sijaitsee lukuisia kauppoja, musiikkiliikkeitä, kirjakauppoja, taidegallerioita, elokuvateattereita, teattereita, kirjastoja, kahviloita, pubeja, yökerhoja, leipomoita ja ravintoloita. Kadunvarren rakennukset edustavat 1800-luvun turkkilaista arkkitehtuuria.
İstiklal Caddesin varrella sijaitsee monia historiallisesti, uskonnollisesti ja poliittisesti tärkeitä rakennuksia, kuten Çiçek Pasajın taidegalleria, Santa Marian ja S. Antonio di Padovan roomalaiskatoliset kirkot, ortodoksisen kirkon Haghia Triada sekä muun muassa armenialainen kirkko, moskeijoita ja synagogia. Kadulla sjaitsevat myös Ranskan, Kreikan, Venäjän, Espanjan, Ruotsin, Alankomaiden ja Ison-Britannian konsulaatit.
Ottomaanien valtakunnan aikana Istiklal Caddesi oli nimeltään  Cadde-i Kebir (Suuri avenue) ja se oli osmaniälymystön suosima paikka. Erityisesti nykyisen Italian ja Ranskan alueilta tulleet levantiinit asuttivat aluetta.
1800-luvulla monet eurooppalaiset matkailijat, jotka saapuivat Istanbuliin, eli "Idän Pariisiin", saapuivat ensimmäiseksi İstiklal Caddesille, joka on puoliksi eurooppalainen ja puoliksi aasialainen selvennä.
Kun Turkki julistettiin tasavallaksi 29. lokakuuta 1923, kadun nimi muutettiin İstiklaliksi, joka suomeksi tarkoittaa itsenäisyyttä.
Aiheesta muualla

Kuvia tai muita tiedostoja aiheesta İstiklal Caddesi Wikimedia Commonsissa
İsmet Durmuş

| İsmet Durmuş> Henkilötiedot |
| --- | --- |
Syntynyt: 2002
Kansalaisuus:   Turkki
Kyokushin-ottelija
Aktiivisena:  2018–
Pituus:  178 cm
Paino:  60 kg
Painoluokka:  Kärpässarja
Kätisyys:  oikea
Vyöarvo:  2. kyu
| Mitalit> Maa:   Turkki.Miesten kyokushin.EM-kilpailut  | Mitalit> Maa:   Turkki.Miesten kyokushin.EM-kilpailut  | Mitalit> Maa:   Turkki.Miesten kyokushin.EM-kilpailut  | Maa:   Turkki> Miesten kyokushin. |
| --- | --- | --- | --- |
|  Hopeaa | Varna 2022 | -60 kg |  |
|  Hopeaa | Wrocław 2023 | -70 kg |  |
|  Pronssia | Katowice 2021 | -60 kg |  |
Nuorten kyokushin
| EM-kilpailut  | EM-kilpailut  | EM-kilpailut  |  |
|  Pronssia | Minsk 2019 | -55 kg |  |
| Turkin mestaruuskilpailut  | Turkin mestaruuskilpailut  | Turkin mestaruuskilpailut  |  |
|  Hopeaa | Bursa 2019 | -55 kg |  |
İsmet Durmuş (s. 2002) on turkkilainen karateka. Hän on Kyokushinin kolminkertainen EM-mitalisti.
Kilpaura

Durmuş saavutti nuorten alle 16–17-vuotiaiden sarjassa lokakuussa 2019 Turkin mestaruuskilpailuissa hopeaa. Myöhemmin joulukuussa 2019 puolestaan EM-pronssia Valko-Venäjällä.
Aikuisten tasolla Durmuş saavutti marraskuussa 2021 Puolan EM-kilpailuissa pronssia voitettuaan mitalikamppailussa Pawel Wolskin.
Durmuş oli mukana myös EM-kilpailuissa kesäkuussa 2022, jolloin hän eteni loppuotteluun kohdaten jälleen Pawel Wolskin. Tällä kertaa Durmuş hävisi mitalikamppailun ja saavutti EM-hopeaa.
Toukokuussa 2023 Durmuş oli mukana Puolan EM-kilpailuissa, jossa hän kilpaili painoluokkaa korkeammalla alle 70-kiloisten sarjassa. Hän eteni välieriin saakka voitettuaan kaksi ottelua. Durmuş kohtasi maanmiehensä Yunus Emre Demİrcİ, jonka hän voitti tuomariäänin ja eteni loppuotteluun toista kertaa peräkkäin EM-tasolla. Durmuş kuitenkin hävisi loppuottelun toiselle maanmiehelleen Çetin Aksanille ja saavutti hopeaa. Marraskuussa Durmuş oli mukana MM-kilpailuissa, jossa hän hävisi avauskierroksella Nolan Blatrylle.
Ányos Jedlik

Ányos Jedlik (11. tammikuuta 1800 – 13. joulukuuta 1895) oli unkarilainen luonnontieteilijä, fyysikko ja keksijä, benediktiinimunkki ja opettaja. Hänet kastettiin Istvániksi, mutta otti munkkinimekseen Ányos. Hänen tieteellisen uransa mahdollisti Itävalta-Unkarin opetuspolitiikan saralla eräs valistunut keisarillinen uudistus, joka vahvisti mm. benediktiinien opetusoikeudet.
Jedlik rakensi maailman ensimmäisen ilman vakimagneettia toimivan sähkömoottorin 1827–1828. Se toimi tasavirralla, pyörivänä osanaan sähkömagneetti, jolla oli kommutaattori. Se oli nykyaikaisen sähkömoottorin ensimmäinen luotettavasti ja todistettavasti toimiva malli.